Απόφαση της Επιτροπής

της 30ής Σεπτεμβρίου 2003

για την ισχύ ορισμένων δεσμευτικών δασμολογικών πληροφοριών

[κοινοποιηθείσα υπό τον αριθμό Ε(2003) 3544]

(Το κείμενο στην αγγλική γλώσσα είναι το μόνο αυθεντικό)

(2003/727/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα(1), όπως τροποποιήθηκε τελευταία από τον κανονισμό (ΕΚ) αριθ. 2700/2000 του Ευρωπαϊκού Κοινοβουλίου και του Συμβουλίου(2), και ιδίως το άρθρο 12 παράγραφος 5 στοιχείο α) σημείο iii) και το άρθρο 248,

τον κανονισμό (ΕΟΚ) αριθ. 2454/93 της Επιτροπής, της 2ας Ιουλίου 1993, για τη θέσπιση διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου περί θεσπίσεως κοινοτικού τελωνειακού κώδικα(3), όπως τροποποιήθηκε τελευταία από τον κανονισμό (ΕΚ) αριθ. 1335/2003(4), και ιδίως το άρθρο 9 παράγραφος 1 δεύτερη περίπτωση,

Εκτιμώντας τα ακόλουθα:

(1) Οι δεσμευτικές δασμολογικές πληροφορίες που αναφέρονται στο παράρτημα είναι αντικρουόμενες με άλλες δεσμευτικές δασμολογικές πληροφορίες και η δασμολογική κατάταξη που περιέχουν δεν είναι σύμφωνη με τους γενικούς κανόνες για την ερμηνεία της συνδυασμένης ονοματολογίας που περιλαμβάνονται στο πρώτο μέρος, τίτλος Ι τμήμα Α του παραρτήματος Ι του κανονισμού (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο(5), όπως τροποποιήθηκε τελευταία από τον κανονισμό (ΕΚ) αριθ. 2176/2002 της Επιτροπής(6).

(2) Οι δεσμευτικές δασμολογικές πληροφορίες που αναφέρονται στο παράρτημα αφορούν ενδύματα που προορίζονται να καλύψουν το κάτω μέρος του σώματος και περιβάλλουν το κάθε πόδι ξεχωριστά. Τα ενδύματα αυτά δεν ανταποκρίνονται στον ορισμό για τις πιτζάμες, όπως περιλαμβάνεται στις επεξηγηματικές σημειώσεις της συνδυασμένης ονοματολογίας για τους κωδικούς 6107 21 00 έως 6107 29 00, 6108 31 10 έως 6108 39 00, 6207 21 00 έως 6207 29 00 και 6208 21 00 έως 6208 29 00, σύμφωνα με τον οποίο οι πιτζάμες πρέπει να αποτελούνται από δύο ενδύματα. Επιπλέον, δεν μπορούν να θεωρηθούν ως "παρόμοια είδη" με τα προϊόντα που υπάγονται στις κλάσεις 6107, 6108, 6207 και 6208, καθώς καλύπτουν μόνο το κάτω μέρος του σώματος. Επομένως, τα εν λόγω είδη θεωρούνται "παντελόνια" και θα πρέπει να υπαχθούν στις κλάσεις 6103, 6104, 6203 ή 6204, κατ' εφαρμογή των γενικών κανόνων 1 και 6 για την ερμηνεία της συνδυασμένης ονοματολογίας.

(3) Οι εν λόγω δεσμευτικές δασμολογικές πληροφορίες παύουν να ισχύουν. Η τελωνειακή διοίκηση η οποία εξέδωσε τις πληροφορίες αυτές θα πρέπει, επομένως, να τις ανακαλέσει το συντομότερο δυνατό και να ενημερώσει σχετικά την Επιτροπή.

(4) Σύμφωνα με το άρθρο 12 παράγραφος 6 του κανονισμού (ΕΟΚ) αριθ. 2913/92, ο δικαιούχος δεσμευτικής δασμολογικής πληροφορίας η οποία έχει παύσει να ισχύει μπορεί να συνεχίσει να τη χρησιμοποιεί για ένα ορισμένο χρονικό διάστημα, σύμφωνα με τους όρους του άρθρου 14 παράγραφος 1 του κανονισμού (ΕΟΚ) αριθ. 2454/93.

(5) Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής τελωνειακού κώδικα,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Οι δεσμευτικές δασμολογικές πληροφορίες που αναφέρονται στη στήλη 1 του πίνακα του παραρτήματος, οι οποίες εκδόθηκαν από τις τελωνειακές αρχές που αναφέρονται στη στήλη 2 για τις δασμολογικές κατατάξεις που αναφέρονται στη στήλη 3, παύουν να ισχύουν.

2. Οι τελωνειακές αρχές που αναφέρονται στη στήλη 2 ανακαλούν τις δεσμευτικές δασμολογικές πληροφορίες που αναφέρονται στη στήλη 1 το συντομότερο δυνατό και οπωσδήποτε το αργότερο δέκα ημέρες μετά από την κοινοποίηση της παρούσας απόφασης.

3. Η τελωνειακή αρχή η οποία ανακαλεί τις δεσμευτικές δασμολογικές πληροφορίες προβαίνει σε σχετική κοινοποίηση προς την Επιτροπή.

Άρθρο 2

Οι δεσμευτικές δασμολογικές πληροφορίες που αναφέρονται στο παράρτημα μπορούν να συνεχίσουν να χρησιμοποιούνται σύμφωνα με το άρθρο 12 παράγραφος 6 του κανονισμού (ΕΟΚ) αριθ. 2913/92 για ορισμένο χρονικό διάστημα, υπό την προϋπόθεση ότι πληρούνται οι όροι του άρθρου 14 παράγραφος 1 του κανονισμού (ΕΟΚ) αριθ. 2454/93.

Άρθρο 3

Η παρούσα απόφαση απευθύνεται στο Ηνωμένο Βασίλειο της Μεγάλης Βρετανίας και Βορείου Ιρλανδίας.

Βρυξέλλες, 30 Σεπτεμβρίου 2003.

Για την Επιτροπή

Frederik Bolkestein

Μέλος της Επιτροπής

(1) ΕΕ L 302 της 19.10.1992, σ. 1.

(2) ΕΕ L 311 της 12.12.2000, σ. 17.

(3) ΕΕ L 253 της 11.10.1993, σ. 1.

(4) ΕΕ L 187 της 26.7.2003, σ. 16.

(5) ΕΕ L 256 της 7.9.1987, σ. 1.

(6) ΕΕ L 331 της 7.12.2002, σ. 3.

ΠΑΡΑΡΤΗΜΑ

>ΘΕΣΗ ΠΙΝΑΚΑ>